cyanic-selkie/wikianc huggingface dataset:
ნოე ჟორდანია
ემიგრაცია და სიკვდილი
პარიზში ფრანგულ, გერმანულ, ქართულ და რუსულ ენებზე აქვეყნებდა წიგნებს. 1933 წლამდე ჟორდანიამ 12 წიგნი გამოსცა: „ბრძოლის საკითხები“, „ჩვენ და ისინი“, „საბჭოთა წყობილება“, „ნამდვილი და ყალბი კომუნიზმი“, „პოლიტიკა“, „ბოლშევიზმი“, „ჩვენი უთანხმოება“, „დემოკრატია“ და სხვ. ამ წიგნებში ჟორდანია ამხელდა საბჭოთა კავშირის იმპერიალიზმს და ასაბუთებდა საბჭოთა კავშირის დაშლის გარდაუვალობას. პარიზშივე მან დააარსა ქართული სოციალ-დემოკრატიული ჟურნალი „ბრძოლა“, შემდეგ გაზეთი „ბრძოლის ხმა“. გარდა პოლიტიკური შინაარსის წიგნებისა, ჟორდანიამ 1930 წელს პარიზში ქართულ ენაზე გამოსცა მიმოხილვითი ნაშრომი ვეფხისტყაოსნის შესახებ. მეორე მსოფლიო ომის დროს ჟორდანია იდგა ანტიჰიტლერული კოალიციის გამარჯვების პოზიციაზე. გადაარჩინა არაერთი ემიგრანტი ქართველი ებრაელი. 1945 წელს ჟორდანია აქტიურად იღწვოდა, რომ ეროვნული განძი, რომელსაც ექვთიმე თაყაიშვილი იცავდა, საქართველოში საფრანგეთის მტავრობის გარანტიის დაბრუნებულიყო.
ნოე ჟორდანია გარდაიცვალა 85 წლის ასაკში, 1953 წლის 11 იანვარს. დაკრძალეს ლევილის ქართულ სათემო სასაფლაოზე. ჟორდანიას საფლავზე შემდეგი წარწერაა: „საქართველოს რესპუბილკის პირველი პრეზიდენტი. საქართველომ 1918 წ. 26 მაისს მისი მეთაურობით აღადგინა თავისი სუვერენობა რუსეთის 117 წლის ბატონობის შემდეგ“. 1968 წელს მისი სიკვდილის შემდეგ ინგლისურ და რუსულ ენებზე გამოქვეყნდა მისი წიგნი „ჩემი წარსული (მოგონებანი)“. პარიზში 1994 წლამდე გამოდიოდა ჟორდანიას დაარსებული ჟურნალი „ჩვენი დროშა“, რომელსაც რედაქტორობდა ჟორდანიას სიძე ლევან ფაღავა. საქართველოს პრეზიდენტმა მიხეილ სააკაშვილმა 2004 წლის 10 მარტს ოჯახს შესთავაზა ჟორდანიას საქართველოში გადასვენება. პარიზში არსებული „ნოე ჟორდანიას ინსტიტუტი“ სწავლობს ჟორდანიას მემკვიდრეობასა და სოციალ-დემოკრატიის ისტორიას საქართველოში.
მსოფლმხეველობა
ჟორდანია იყო მარქსისტი, კერძოდ კი სოციალ-დემოკრატიული მიმართულებისა. მისი ყურადღების ცენტრში იდგა გლეხობა, ამავდროულად, აღიარებდა ეროვნულ საკითხსაც.
ბავშვობაში იზრდებოდა როგორც მართლმადიდებელი ქრისტიანი, იცავდა მარხვას და ეზიარებოდა. პირველად ღმერთის არსებობაში დაეჭვდა სკოლაში იაკობ გოგებაშვილის „ბუნების კარის“ წაკითხვის შემდეგ, აღმოაჩინა რა, რომ ბუნებრივ მოვლენებს ჰქონდა მეცნიერული ახსნა. აქედან გამომდინარე ეჭვი შეიტანა მეფის ხელისუფლების ლეგიტიმურობაში, რადგანაც მაშინდელი გავრცელებული წარმოდგენით მეფის ლეგიტიმურობა მის თითქოსდა ღვთიურ ხელდასმას უკავშირდებოდა. უკვე სემინარიაშივე ჩამოუყალიბდა ჟორდანიას მტკიცე აზრი:
სემინარიაში სწავლის დროს ჟორდანიას ჩამოყალიბდა როგორც სოციალისტ-ნაროდნიკი, მომხრე რევოლუციისა. ნაროდნიკობა აღიარებდა რევოლუციას, მაგრამ არა დემოკრატიულს, არამედ სოციალისტურს. ნაროდნიკობა უარყოფდა პოლიტიკურ რევოლუციას და ითხოვდა პირდაპირ სოციალიზმის დამკვიდრებას. ჟორდანიას სოციალიზმის განხორციელება გაუნათლებელი ხალხის დახმარებით მიმაჩნდა საეჭვოდ, მაგრამ სხვა პოლიტიკურ მოძღვრებას არ იცნობდა. მისი თქმით არჩევანი მხოლოდ ნაროდნიკობასა და მღვდლობას შორის ჰქონდა. ვარშავაში სწავლისას ის გაეცნო მარქსიზმს და 1892 წლიდან მისი პოლიტიკური იდეოლოგია რუსული სოციალიზმიდან ევროპული მარქსიზმით შეიცვალა.
მისი შეხედულებით რუსული სოციალიზმი იყო უტოპიური და რეაქციული მოძღვრება, რომელიც ხალხს უკან ბარბაროსობაში მიაქანებდა. ჟორდანიას აზრით ევროპული სოციალიზმის მატარებელი და განმახორციელებელი იყო მრეწველობაში ჩაბმული მუშა პროლეტარი, ამიტომ პოლიტიკური ქმედებები პროლეტარიატის ასპარეზზე გამოყვანას უნდა დაფუძნებოდა. გარდა ამისა, ის იზიარებდა აზრს, რომ ჩამორჩენილ ქვეყნებში უნდა მომხდარიყო პოლიტიკური რევოლუცია, დემოკრატიის დამყარება და შემდეგ ეკონომიკური განვითარების კვალდაკვალ სოციალიზმზე გადასვლა.
ჟორდანიას რუსი მარქსისტებისგან განსხვავებული შეხედულებები ჰქონდა ბრძოლის ტაქტიკაზეც. ის არ გამორიცხავდა ლეგალურ მუშაობას, პირიქით, სადაც შესაძლებელი იყო, არალეგალურ მუშაობასთან ერთად ლეგალურ მუშაობასაც ეწეოდა, კერძოდ, გამოსცემდა ლეგალურ გაზეთებს, ჯერ „კვალს“, შემდგომ „სხივს“, ასევე უარს არ ამბობდა არჩევნებში მონაწილეობაზე. განსხვავებით რუსი ნაროდნიკებისგან, დასაშვებად მიაჩნდა ტერორის გამოყენება ცალკეულ შემთხვევებში.
ოჯახისა და ადამიანის როლთან დაკავშირებით ჟორდანიას კონსერვატიული შეხედულებები ჰქონდა და ადამიანის უმთავრეს დანიშნულებად ოჯახის შექმნასა და შთამომავლობის გაგრძელებას მიიჩნევდა.
ეროვნული საკითხი
პოლონეთში ჟორდანია ასევე გაეცნო ნაციონალისტურ მოძრაობას. დასავლეთ ევროპის ქვეყნებს  ნაციონალური საკითხი უკვე გადაწყვეტილი ჰქონდათ, განსხვავებით საქართველოსგან, ამიტომ ჟორდანიამ მათი სოციალისტური პარტიების პროგრამებში ვერ იპოვა მისთვის საინტერესო კითხვებზე პასუხი. 1896 წლის დასაწყისში კარლ კაუცკის წერილმა პოლონეთის ავტონომიისა თუ დამოუკიდებლობის საკითხზე ჟორდანიას ჩამოუყალიბა საბოლოო აზრი ეროვნული საკითხის გარშემო. მას მიაჩნდა რომ მარქსიზმი არ უარყოფს ნაციონალურ საკითხს და ეროვნული თავისუფლებისთვის ბრძოლას.
თავად მასაც, ეროვნული საკითხის გადაწყვეტა პირველი რიგის ამოცანად არ მიაჩნდა, სწორედ ეროვნული საკითხის წინ წამოწევის გამო დაუპირისპირდა ის სოციალ-ფედერალისტურ მოძრაობას, რომელსაც თავიდან გულშემატკივრობდა. ჟორდანიას ერი მიაჩნდა კაპიტალისტური წყობილების პირმშოდ, რომელიც ვერ განვითარდებოდა ფეოდალურ ეკონომიკაში, შესაბამისად ქართველი ერი მისთვის ახალგაზრდა ერი იყო, რომლის ეროვნული შეგნება მხოლოდ XIX საუკუნის ბოლოს დაიბადა. მისი შეხედულებით რუსეთმა საქართველოში უფრო მაღალი პოლიტიკურ-ეკონომიკური წყობა (კაპიტალიზმი) შემოიტანა, ვიდრე აქ არსებობდა (ფეოდალიზმი). გარდა ამისა, ის ფიქრობდა, რომ ეროვნული საკითხის წინ დაყენებით ის დაკარგავდა გლეხობის მხარდაჭერას, რადგან გლეხობა მაშინ ადგილობრივ მემამულეებს უპირისპირდებოდა და არა უცხოურ კაპიტალს,ხოლო გლეხობის დაკარგვით ჩავარდებოდა მთლიანად რევოლუციური მოძრაობა. ის მხარს უჭერდა მხოლოდ კულტურულ ავტონომიას ერებისას.
პირველი მსოფლიო ომის დროს ჟორდანია განსაკუთრებით ეწინააღმდეგებოდა ეროვნული საკითხის წამოწევას. მას ეს მიაჩნდა ფიზიკურ საფრთხედ ერისთვის. ფიქრობდა, რომ რუსეთისთვის ერთგულება უნდა ეჩვენებინათ, წინააღმდეგ შემთხვევაში მთავრობა ააწიოკებდა მთელ საქართველოს. ეს აზრი მას განუმტკიცა აჭარის სადამსჯელო ექსპედიციამ. ჟორდანიას აზრით რუსეთისთვის უნდა დაენახებინათ, რომ პასუხისმგებელი პარტია სეპარატიზმის წინააღმდეგია. მიუხედავად იმისა, რომ სოციალ-დემოკრატიულ პარტიაში ეროვნულ საკითხზე საერთო აზრი არ არსებობდა, პირადად ჟორდანია ეჭვქვეშ არ აყენებდა საქართველოს დამოუკიდებლობის იდეას, მისი ხედვა ეყრდნობოდა მხოლოდ ტაქტიკურ მოსაზრებებს. ოქტომბრის რევოლუციის შემდეგ ჟორდანია საბოლოოდ მიბრუნდა ნაციონალისტური პოზიციებისკენ.
ოჯახი
1904 წელს ნოე ჟორდანიამ შეირთო პარტიული ამხანაგი ინა კორენევა. წყვილს ოთხი შვილი ჰყავდა: ასმათი, ანდრეიკა, ნათელა და რეჯები. ასმათ ჟორდანიასა და ლევან ფაღავას შვილი ეთერ ფაღავა იყო საფრანგეთში ცნობილი ბალერინა. ნინა ჟორდანია გათხოვდა არჩილ ციციშვილზე და ჰყავდა სამი ქალიშვილი და ერთი შვილიშვილი. ანდრეიკა გარდაიცვალა საქართველოში, ხოლო რეჯებ ჟორდანიას ჰყავს ერთი ვაჟი, ორი ქალიშვილი, ცხოვრობდა ნიუ-იორკში, სადაც ლექციებს კითხულობდა ფრანგული ცივილიზაციის შესახებ.
ჟორდანიას ნათესავი, ნინა თეიმურაზის ასული გეგეჭკორი, იყო ლავრენტი ბერიას მეუღლე.
უჯრედის ჩანართები
უჯრედის ჩანართები არის ის სტრუქტურები, რომელთაც უჯრედი შეიცავს. ისინი, ძირითადად, სხვადასხვა ნივთიერების მარაგს წარმოადგენს. ამიტომ უჯრედის არსებობის სხვადასხვა სტადიაში ჩანართები შესაძლოა იყოს დიდი რაოდენობითაც ან საერთოდ არ არსებობდეს.
დახასიათება
ჩანართები, ძირითადად, სხვადასხვა ზომის წვეთებისა და მარცველის სახით გვხვდება. ცხიმები განსხვავებული ზომის წვეთებად გროვდება, ნახშირწყლები და ცილები კი - მარცვლების სახით.
ცხიმის წვეთები დიდი რაოდენობითაა მცენარეთა თესლების, აგრეთვე ცხოველთა კანქვეშა ცხიმოვან უჯრედებში და სხვა. ნახშირწყლების მარაგი მცენარეულ უჯრედებში ძირითადად სახამებლის მარცვლების სახით გროვდება, ცხოველურ უჯრედებში კი - გლიკოგენის მარცვლების სახით. ცილოვანი ჩანართები განსაკუთრებით უხვადაა ცხოველთა კვერცხუჯრედში, მცენარეთა თესლების უჯრედებში და ორივე შემთხვევაში ჩანასახის საკვებს წარმოადგენს.
კატეგორია:ციტოლოგია კატეგორია:უჯრედი
რაუგრაფი
რაუგრაფი (გერმ.: Raugraf ) და ვილდგრაფი (გერმ.: Wildgraf) იყო შუა საუკუნეებში ნაეგაუს რაიხსგრაფების საგვარეულოს სახელი, რომელიც თავის მხრივ უძველეს გაუგრაფების დინასტიის განშტოება იყო. რაიხსგრაფ ემიხ VI ფონ ნაეგაუს ვაჟებმა კონრადმა და ემიხმა (* 1140; † 1160) მამის მემკვიდრეობა გაიყვეს და ამიერიდან პირველის მემკვიდრეები იწოდებოდნენ "ვილდგრაფებად" (ლათ.: comes silvester) და მეორეს მემკვიდრეები "რაუგრაფებად" (ლათ.: comes hirsutus).
ორი საგვარეულს ამოწყვეტის შემდეგ მათი ფეოდები პფალცის კურფიურსტი ხელში გადავიდა. 1667 წელს კურფიურსტმა კარლ I ლუდვიგ ფონ დერ პფალცმა (* 1648; † 1680) მის მეუღლეს მარი ლუიზე დონ დეგენფელს "რაუგრაფინიას" ტიტული უბოძა. რომელიც 13 შვილმა შემდგომში "რაუგრაფების" ახალ დინასტიას დაუდეს სათავე.
იხილეთ აგრეთვე
კატეგორია:გერმანიის არისტოკრატიული წოდებები
ადენოვირუსული ინფექცია
ადენოვირუსული ინფექცია (aden „ჯირკვალი“, virus შხამი) — სასუნთქი გზებისა და თვალის ლორწოვანი გარსის მწვავე ვირუსული დაავადებაა, რომელსაც ნაწლავების ლორწოვანი გარსისა და ლიმფური კვანძების დაზიანებაც ახასიათებს. ის წელიწადის ყოველ დროს გვხვდება, მაგრამ ხშირდება შემოდგომა-ზამთარში. ყველაზე მეტად 6 თვიდან 5 წლამდე ასაკის ბავშვებს შორის არის გავრცელებული. დაავადების გადატანის შემდეგ, 100-დან 95 შემთხვევაში ადამიანის ორგანიზმში ჩნდება ადენოვირუსის საწინააღმდეგო ანტისხეულები, ამიტომ მოზრდილებს, რომლებმაც ბავშვობაში იავადმყოფეს, იშვიათად ხვდებათ ან თითქმის უსიმპტომოდ გადააქვთ ეს დაავადება.
მიმდინარეობა და სიმპტომები
დაავადების გამომწვევია ადენოვირუსი, რომელსაც ახასიათებს:
56 °C ტემპერატურაზე ადენოვირუსი 30 წუთს ძლებს. იღუპება მასზე ულტრაიისფერი სხივებისა და ქლორის შემცველი პრეპარატების ზემოქმედებით.
ადენოვირუსი ორგანიზმზე სხვადასხვაგვარ ზემოქმედებას ახდენს. ზოგ შემთხვევაში ის ზემო სასუნთქი გზების კატარს იწვევს, ზოგში - კონიუნქტივიტს, პნევმონიას, ფარინგიტს ან სხვა დაავადებას.
ინფექტიის წყაროა დაავადებული ადამიანი, რომელიც ცხვირ-სახიდან ან განავლის მეშვეობით გამოყოფს ვირუსს. ინფექცია უმთავრესად ჰაერწვეთოვანი გზით გადაეცემა, შედარებით იშვიათად - საკვების, წყლისა და ვირუსით დაბინძურებული საყოფაცხოვრებო ნივთების მეშვეობით.
გამომწვევის ორგანიზმში მოხვედრის წუთიდან მის გამოვლენამდე 2-12 დღე გაივლის. მეტწილად მწვავედ იწყება, მაგრამ სიმპტომები თანმიმდევრობით ჩნდება. ადენოვირუსული ინფექციის პირველი ნიშნებია:
ორგანიზმში ინფექცია უმეტესად ზემო სასუნთქი გზებიდან ხვდება, იშვიათად - თვალებიდან ან ნაწლავებიდან. თავდაპირველად ზიანდება ცხვირისა და ხახის უკანა კედლის ლორწოვანი გარსი და ნუშურა ჯირკვლები. პირველივე დღეებში ჩნდება ჭარბი გამონადენი ცხვირიდან, რომელიც მალე ჩირქოვანი ხდება. ბავშვი ღია პირით სუნთქავს. ყელი გაწითლებული და შეშუპებული აქვს. ადენოვირუსული ინფექციის ხშირი სიმპტომია ხველა, რომელიც პირველივე დღეებიდან ნახველიანია.
ადენოვირუსული ინფექციის დამახასიათებელი ნიშანია თვალის ლორწოვანი გარსის ანთება - კონიუნქტივიტი. მას ამ დაავადების ერთგვარ სავიზიტო ბარათად მიიჩნევენ. ის დაავადების პირველსავე დღეებში იჩენს თავს. ჯერ ერთი თვალი ზიანდება, შემდეგ პროცესი მეორეზეც ვრცელდება. ავადმყოფი უჩივის თვალის წვას, თვალში უცხო სხეულის შეგრძნებას. ქუთუთო ზომიერად გაწითლებული და შეშუპებულია.
თანდათან პროცესში ერთვება ლიმფური კვანძები.
ადენოვირუსს აქვს ფილტვებში შეღწევის უნარი. ის ბრონქების ლორწოვან გარსსა და ალვეოლებში მრავლდება და პნევმონიას იწვევს. ფეკალურ-ორალური გზით ინფიცირებისას ადენოვირუსი ნაწლავებში ხვდება. ასეთ დროს ინფექცია ფაღარათით მიმდინარეობს.
ადენოვირუსული ინფექციის დროს ხშირია მუცლის ლიმფური კვანძების გადიდება (მეზადენიტი), რასაც თან სდევს მუცლის ძლიერი შეტევითი ტკივილი და მწვავე აპენდიციტის გამორიცხვას მოითხოვს.
ტემპერატურა ნორმას უმეტესად 5-7 დღეში უბრუნდება, თუმცა 2-3 კვირასაც შეიძლება გაგრძელდეს. ზოგჯერ ტემპერატურა ტალღისებრია - იმატებს და იკლებს. სურდო 1-4 კვირას გრძელდება, კონიუქტივიტი - 7 დღეს.
ახალშობილებსა და ჩვილებს შესაძლოა თანდაყოლილი ადენოვირუსული ინფექცია აღმოაჩნდეთ. ნაყოფი მუცლადყოფნის პერიოდში ინფიცირდება. დაავადების პირველი ნიშნები დაბადებისთანავე იჩენს თავს. ის პნევმონიის ან ზემო სასუნთქი გზების კატარის მსგავსად მიმდინარეობს. სხეულის ტემპერატურა ნორმალური ან ოდნავ მომატებულია. დამახასიათებელია ხველა და სუნთქვის გაძნელება.
ჯაფარ ნიმეირი
250px|მინიატიურა|ჯაფარ მუჰამედ ნიმეირი 1981 წელს ჯაფარ მუჰამედ ნიმეირი (جعفر محمد النميري; დ. 1 იანვარი, 1930, ომდურმანი — გ. 30 მაისი, 2009, ხართუმი) — სუდანის სახელმწიფო მოღვაწე. სუდანის სახელმწიფოს მეთაური 1969–1985 წლებში, სუდანის რევოლუციური საბჭოს თავმჯდომარე 1969–1971 წლებში. სუდანის პრეზიდენტი 1971–1985 წლებში მარშალი (1979).
დაიბადა საშუალო ფენის წარმომადგენლის ოჯახში. 1952 წელს დაამთავრა სუდანის სამხედრო კოლეჯი. სწავლა განაგრძო გფრ-სა და აშშ-ში. 1969 წლის 25 მაისს ხელმძღვანელობდა სახელმწიფო გადატრიალებას. 1969–1971 წლებში რევოლუციური საბჭოს თავმჯდომარეა, შეიარაღებული ძალების მთავარსარდალი. 1971–1985  ქვეყნის მეთაურია. 1972 წლიდან სუდანის სოციალური კავშირის თავმჯომარეა.
ლიტერატურა
კატეგორია:სუდანის პრეზიდენტები კატეგორია:დაბადებული 1 იანვარი კატეგორია:დაბადებული 1930 კატეგორია:გარდაცვლილი 30 მაისი კატეგორია:გარდაცვლილი 2009
მიდლტონი
ტოპონიმი „მიდლტონი“ შეიძლება აღნიშნავდეს ადგილს:
პეკა ჰალონენი
სქოლიო
კატეგორია:ფინელი მხატვრები კატეგორია:დაბადებული 23 სექტემბერი კატეგორია:დაბადებული 1865 კატეგორია:გარდაცვლილი 1 დეკემბერი კატეგორია:გარდაცვლილი 1933
რანუს მუნიციპალიტეტი
რესურსები ინტერნეტში
კატეგორია:ტარტუმაას მუნიციპალიტეტები
იზერი (მდინარე)
იზერი (Yser, IJzer) — მდინარე დასავლეთ ევროპაში.
სათავე აქვს ჩრდილოეთ საფრანგეთში, მიედინება საფრანგეთში და ბელგიაში. ერთვის ჩრდილოეთის ზღვას ქალაქ ნივპორტთან.
სიგრძე 78 კმ. აუზის ფართობი 1101 კმ².
რესურსები ინტერნეტში
კატეგორია:საფრანგეთის მდინარეები კატეგორია:ბელგიის მდინარეები
უაიტარის პროვინცია
250პქ|მინი|მარჯვნივ|პროვინციის მდებარეობა უანკაველიკას რეგიონში უაიტარა — პროვინცია პერუში, უანკაველიკის რეგიონში. პროვინციის დედაქალაქია უაიატრა. პროვინციის ფართობია 6 458,39 კმ², მოსახლეობა შეადგენს 28 129 ადამიანს.
პროვინცია ადმინისტრაციულად იყოფა 11 რაიონად.
რესურსები ინტერნეტში
კატეგორია:უანკაველიკის რეგიონის პროვინციები
ნაითქროლერი
ნაითქროლერი (ინგ. Nightcrawler) კურტ ვაგნერი - გამოგონილი პერსონაჟი, კომიქსის წიგნის სუპერგმირი მარველის მსოფლიოში. ცნობილია Marvel Comics-ის მიერ გამოცემული გრაფიკული ნოველებიდან. შექმნილია მწერალი ლენ უინისა და ილუსტრატორი დეივ კოკრუმის მიერ. მისი დებიუტი გიგანტური ზომის იქს-ადამიანების (1975 წლის მაისი) პირველსავე ნომერში შედგა.
მუტანტი ნაითქროლერი ფლობს ზეადამიანურ სიმარდესა და ტელეპორტაციის უნარს. მისი ფიზიკური მუტაცია მოიცავს ლურჯ თმას, სამ-თითიან ფეხებსა და ხელებს, ყვითელ თვალებსა და მოსაჭიდებელ კუდს. კომიქსის ადრეულ სერიებში ნაითქროლერი მხიარულ, აბეზარ მასხარად ევლინება მკითხველს. იგი ხმლით ბრძოლის ხელოვნებითაა გატაცებული. გერმანელი მუტანტი ნაითქროლერი კათოლიკეა. დებიუტიდან მოყოლებული იგი რეგულარულად მონაწილეობდა მარველის-მონათესავე კომიქსის წიგნებსა და ვიდეო თამაშებში. ნაითქროლერი რამდენიმეჯერ გამოჩნდა 1990-იანი წლების სატელევიზიო ანიმაციურ სერიალში იქს-ადამიანები, ევოლუციაში კი იგი ერთ-ერთი პირველხარისხოვანი პერსონაჟია. თანამშრომლობდა იქს-ადამიანებთან და ექსკალიბურთან. მსახიობი ალან კუმინგი ანსახიერებს პერსონაჟს 2003 წლის სრულმეტრაჟიან ფილმში იქს-ადამიანები 2. 2006 წელს, IGN.com-ის 25 საუკეთესო იქს-ადამიანის სიაში ნაითქროლერმა მე-7 ადგილი დაიკავა; 2008 წელს, მარველის ყველა დროის 10 საუკეთესო იქს-ადამიანს შორის კი მე-4.
კომიქსის თანახმად, ნაითქროლერი წარმოშობით ბავარიის პატარა სოფელ ვინცელდორფიდანაა, ანიმაციური სერიებში ’იქს-ადამიანები’ - ნოიჰერცლიდან, ფილმში X2 კი პერსონაჟი საკუთარ წარსულს მუნიჩის ცირკს უკავშირებს.
რესურსები ინტერნეტში
კატეგორია:1975 წლის კომიქსების პერსონაჟები კატეგორია:Marvel Comics-ის სუპერგმირები
Figuren aus dem Marvel-Universum Nightcrawler
Lasioglossum nomion
Lasioglossum nomion — მწერი ჰალიქტიდების ოჯახისა. შედის მსოფლიოში ყველაზე მრავალრიცხოვან — Lasioglossum-ის გვარში. აღწერილია 1998 წელს.
სქოლიო
nomion
შალვა მჭედლიშვილი
შალვა მჭედლიშვილი (დ. 21 აპრილი, 1923, ანაგა, სიღნაღის მაზრა — გ. 5 მაისი, 2007, თბილისი) — ქართველი მწერალი, ექიმი.
ბიოგრაფია
შალვა მჭედლიშვილმა ბავშვობა გაატარა კახეთში, სოფელ ანაგაში. პოეტის მშობლები პედაგოგი და ექიმი იყვნენ (ქ-ნი ნინოს დედა ევა მარტაშვილიც ცნობილი სახალხო ექიმი იყო) კარდენახში. მშობლები ასწავლიდნენ იმ სკოლის შენობაში, რომელიც გასაბჭოებამდე თავად ფორაქიშვილის ეკუთვნოდა. შალვას მამის ზაქარიას ძალისხმევით ფორაქიშვილებს მათსავე ყოფილ სახლში საუკეთესო ოთახი გამოეყო. იქ ცხოვრობდნენ განსვენებული ფორაქიშვილის ქვრივი და მისი 16 წლის ქალიშვილი, ისინი ხშირად უკითხავდნენ პატარა შალვას ლექსებს, უამბობდნენ ზღაპრებს.
შალვას მამამ ზაქარიამ თავის ძმასთან, ლადო მჭედლიშვილთან ერთად ჩამოაყალიბა სასიმღერო გუნდები. 1924 წლის აჯანყებასთან დაკავშირებით ორივე მოყვა რეპრესიებში და შემთხვევით გადაურჩნენ დახვრეტას.
შალვას დედა, ნინო თუშიშვილი რომანტიკული ბუნებით გამოირჩეოდა. მან ადრეული ბავშვობიდანვე ჩაუნერგა შვილს ილიას, აკაკის, ვაჟას, იაკობ გოგებაშვილის, ნიკოლოზ ბარათაშვილის სიყვარული. 1930 წლიდან შალვა მჭედლიშვილის ოჯახი თბილისში დამკვიდრდა. პატარა შალვა სასწავლებლად 1-ლ საცდელ-საჩვენებელ სკოლაში (დღევანდელი თბილისის კლასიკური გიმნაზია) შეიყვანეს, რომელიც 1940 წელს დაამთავრა. სკოლის დამთავრების შემდეგ მას საბუთები შეუტანია ენისა და ლიტერატურის ფაკულტეტზე, მაგრამ მშობლებს შვილის უნივერსიტეტში შეტანილი საბუთები გამოუტანიათ და სამედიცინო ინსტიტუტში შეუტანიათ.
1945 წლის 27 მარტს 22 წლის შალვა მჭედლიშვილი „იდეოლოგიურად მიუღებელი“ ლექსების გამო დააპატიმრეს. თავდაპირველად, ორ წელზე მეტი გაატარა ქ. თბილისის შინაგან საქმეთა სახალხო კომისარიატის საპატიმროში, 58 მუხლის 10-11 სტატიით. ეს ნიშნავდა აგიტაცია, ორგანიზაცია და ანტისაბჭოთა პროპაგანდას, რაც 1945 წლამდე დახვრეტას ითვალისწინებდა. ახალგაზრდა პოეტის საქმეს იცავდა საქართველოს ეროვნული საბჭოს წევრი შალვა ალექსი-მესხიშვილი მან მოახერხა დახვრეტის მუხლის შეცვლა. მოგვიანებით სპეციალური დადგენილებით, როგორც ყველა პოლიტპატიმარი, შალვა მჭედლიშვილი გადაასახლეს. 1949 წლიდან იჯდა ბაქოს, დონის როსტოვის და ვოლოგდის ციხეებში, იყო გადასახლებული იმიერ-პოლარეთში, სასჯელს ვორკუტის საკატორღო საპატიმრო ბანაკში იხდიდა, სადაც ქვანახშირის მე-6 (ყველაზე სასტიკ და მძიმე) მაღაროში უწევდა მუშაობა. სტალინის გარდაცვალების შემდეგ პოეტი გაათავისუფლეს ვორკუტის საკატარღო ბანაკიდან, მაგრამ სახლში დაბრუნების ნაცვლად სამუდამო გადასახლებაში ყაზახეთის რესპუბლიკის ქალაქ ყარაღანდაში გადაასახლეს. იქვე გადასახლებაში დაამთავრა ყარაღანდის სამედიცინო ინსტიტუტი.
შალვა გადასახლებიდან ამნისტიით დაბრუნდა და იმყოფებოდა გასახლებაში. მას ლექსებს არ უბეჭდავდნენ — ცენზურა კრძალავდა მის შემოქმედებას, დედაქალაქში ცხოვრების უფლება ჩამორთმეული ჰქონდა, იყო ზედამხედველობის ქვეშ, საქართველოს სხვადასხვა კურორტებზე — შოვში, ბორჯომში, გაგრაში, წყალტუბოსა და ახტალაში წლების მანძილზე მუშაობდა მკურნალ ექიმად.
გამოცემული აქვს 10–ზე მეტი წიგნი, არის ავტორი სამეცნიერო და პუბლიცისტური წერილების.
ოჯახი
შალვა მჭედლიშვილის პირველი მეუღლე იყო პოეტი ანა კალანდაძე. შემდეგ მან იქორწინა ეთერ არაბულზე, რომელთანაც ეყოლა ორი ქალიშვილი და ერთი ვაჟი.
კვერცხმდებლობა
კვერცხმდებლობა — სასოფლო-სამეურნეო ფრინველთა მეკვერცხული პროდუქტიულობა განსაზღვრულ დროში (თვე, წელი და სხვა). კვერცხმდებლობა დამოკიდებულია ფრინველის სახეობასა და ჯიშზე, მემკვიდრეობით თვისებებზე, ინდივიდუალურ თავისებურებებზე, ასაკსა და გარემოს პირობებზე. ქათმის კარგი კვერცხმდებლობა არის წელიწადში 220-300 კვერცხი, იხვისა 120-180, ინდაურისა 100-150, ბატისა 50-80. სასოფლო-სამეურნეო ფრინველს კვერცხმდებლობის სეზონურობა ახასიათებს, რაც მოვლა-შენახვის პირობების რეგულირებისა და კვების მეცნიერულად დასაბუთებული მეთოდების გამოყენების შემწეობით ნაწილობრივ თანაბარდება, ეს კი ზრდის კვერცხმდებლობას. ქათამი კვერცხის დებას იწყებს 5-6, ინდაური 6½–8 და ბატი 8-10 თვისა.
ლიტერატურა
კატეგორია:სოფლის მეურნეობა
პუნტიუსი
პუნტიუსი (Puntius) — თევზების გვარი კობრისებრთა ოჯახისა. ადრე რამდენიმე სხვა გვართან ერთად ერთიანებოდა Barbus-ის გვარში. ულვაშები არ აქვთ. ბინადრობენ სამხრეთ და სამხრეთ-აღმოსავლეთ აზიისა და აფრიკის წყალსატევებში. ძალიან მოძრავი თევზებია. 8–12 თვის ასაკში იწყებენ გამრავლებას. უმრავლესობა 3–4 წელს ცოცხლობს. ზოგი სახეობა აკვარიუმებში ჰყავთ.
სქოლიო
კატეგორია:კობრისებრნი
ალაქოლი
ალაქოლი — გაუდინარი მწარე-მლაშე ტბა ყაზახეთში. მოქცეულია ბალხაშ-ალაქოლის ქვაბულის აღმოსავლეთ ნაწილში, ნახევარუდაბნო ზონაში, ზღვის დონიდან 343 მ სიმაღლეზე. ფართობი დაახლოებით 2200 კმ². მაქსიმალური სიღრმე 45 მ. დონის ყოველწლიური რყევა უდრის 1,2 მ-ს. გაძგიფვა იანვრიდან აპრილის ჩათვლით. უიალის, სასიქოლის, ჟალანაშქოლის ტბებთან ერთად ქმნის ტბათა სისტემას, რომლის აუზის ფართობი 55 ათ. კმ²-ია. ტბაში ჩაედინება მდინარე ემელი. წყალი ქლორიდულ-ნატრიუმიანი შედგენილობისაა. განვითარებულია თევზის რეწვა.
გარეგინ II
მარჯვნივ|მინი|220პქ|კათოლიკოსი გარეგინ II გარეგინ II (დ. 21 აგვისტო, 1951) — 132-ე მოქმედი კათოლიკოსი სომხური სამოციქულო ეკლესიისა ეჩმიაძინში.
დაიბადა 1951 წლის 21 აგვისტოს ეჩმიაძინის რაიონის სოფელ ვოსკეჰატში, სომხეთის სსრ-ში. 1965 წელს ჩაირიცხა ეჩმიაძინის სასულიერო სემინარიაში, რომელიც დაასრულა 1971 წელს. მუშაობდა პედაგოგად ამავე სემინარიაში.
რესურსები ინტერნეტში
კატეგორია:სომხეთის კათოლიკოსები კატეგორია:დაბადებული 21 აგვისტო კატეგორია:დაბადებული 1951
პროსტატის კეთილთვისებიანი ჰიპერპლაზია
პროსტატის კეთილთვისებიანი ჰიპერპლაზია ანუ პროსტატის ადენომა — წინამდებარე ჯირკვლის არაავთვისებიანი გადიდება. ის 50 წელს გადაცილებულ მამაკაცებს უვითარდებათ, თუმცა არ არის გამორიცხული, ახალგაზრდა ასაკშიც იჩინოს თავი.
პროსტატის ადენომის მიზეზები ბოლომდე შესწავლილი არ არის. ეს დაავადება მამაკაცთა კლიმაქსის ერთ-ერთ გამოვლინებად მიიჩნევა. ამრიგად, დაავადების ალბათობა ყველა ხანშიშესულ მამაკაცს აქვს. პროსტატის ადენომის განვითარებასა და სექსუალურ აქტივობასა თუ ორიენტაციას, წამლებისა თუ ალკოჰოლის მოხმარებას, გადატანილ ანთებით თუ ვენერიულ დაავადებებს შორის კავშირი დადასტურებული არ არის.
ადენომის დროს, პროსტატის ჯირკვალზე წარმოიშობა პატარა კვანძი (ან კვანძები), რომელიც იზრდება და მუდმივად აწვება შარდსადენ მილს. ეს მილი პროსტატის ჯირკვალში რომ არ გადიოდეს, დაავადება სრულებით არ გამოვლინდებოდა, ასე კი ადენომა შარდის გამოყოფის მხრივ დარღვევებს იწვევს.
მიიჩნევა, რომ დაავადება იწყება მაშინ, როდესაც შარდის გამოყოფა მამაკაცს შვებას აღარ გვრის. იდეალურ შემთხვევაში, ავადმყოფმა ექიმს სწორედ ამ დროს უნდა მიმართოს. რამდენიმე ხნის შემდეგ, შარდის გამოყოფა ნაკლებად თავისუფალი, ნაკლებად ინტენსიური ხდება. შარდის ნაკადი სუსტდება, ულუფა (ერთ ჯერზე გამოყოფილი შარდის ოდენობა) მცირდება. შარდის ბუშტი მთლიანად ვერ იცლება, რასაც შარდის შეუკავებლობამდე მივყავართ. ამ სტადიაში ადენომის კიდევ ერთი გამოვლინება ის არის, რომ მამაკაცს მცირე ხნითაც კი არ შეუძლია შარდის შეკავება.
სიმპტომები
თუ 50 წელს გადაცილებულ მამაკაცს ჩამოთვლილი სიმპტომებიდან: ერთი მაინც გამოაჩნდა, სავარაუდოა, წინამდებარე ჯირკვლის კეთილთვისებიანი ჰიპერპლაზია.
პროსტატის ადენომას ტკივილი არ ახასიათებს. ტკივილი მხოლოდ მაშინ იჩენს თავს, თუ ჯირკვალი დაჩირქდა - ჩამოუყალიბდა პროსტატის აბსცესი. ამ დროს, გარდა ტკივილისა, აღენიშნება მაღალი ტემპერატურა, საერთო სისუსტე, ოფლიანობა.
წინამდებარე ჯირკვლის ადენომა შეიძლება გართულდეს:
მკურნალობა
საწყის სტადიაზე მკურნალობა კონსერვატიულია. არსებობს უამრავი ეფექტიანი მედიკამენტი, რომელიც ინდივიდუალური წესით უნდა შეირჩეს. სხვაგვარად, შესაძლოა მკურნალობა უშედეგო აღმოჩნდეს.
უმრვლესობა ექიმთან მხოლოდ შარდის შეკავების შემდეგ მიდის (შარდის ბუშტი ბოლომდე არ იცლება, თავს იჩენს შარდის შეუკავებლობა, შარდი სუნიანი ხდება). ასეთ დროს, პრაქტიკულად ყოველთვის ქირურგიული ჩარევა ხდება საჭირო. ქირურგიული ჩარევა პროსტატის ადენომის ყველაზე ეფექტიანი მეთოდია.
სქოლიო
ჟურნალი "ოჯახის მკურნალი" #13 (151) 2007 წ.
კატეგორია:ანდროლოგია კატეგორია:უროლოგია
ერიკა კრისტენსენი
ერიკა ჯეინ კრისტენსენი (Erika Jane Christensen; დ. 19 აგვისტო, 1982) — ამერიკელი მსახიობი და მომღერალი, რომლის ფილმოგრაფია მოიცავს როლებს ფილმებში:  ვაჭრობა  (2000), სვიმფანი (2002), დები ბანგერები (2002), სრულყოფილი ქულა (2004), ფრენის გეგმა ( 2005), როგორ გავძარცვოთ ბანკი (2007), წამებული (2010) და საქმე ქრისტესთვის (2017). ვაჭრობა  -ში ნათამაშები როლით, მან მოიგო MTV Movie ჯილდო და კინომსახიობთა გილდიის ჯილდო.
2006 წელს მან ითამაშა მოკლემეტრაჟიან დრამატულ სერიალში ექვსი ხარისხი, რომელიც გავიდა ABC-ზე. 2010 წლიდან 2015 წლამდე დასრულებამდე კრისტენსენმა ითამაშა ჯულია ბრევერმან-გრეჰამის როლი NBC-ს საოჯახო დრამატულ სერიალში მშობლობა. 2014 წელს მან მოიგო გრეისის ჯილდო ამ სერიალში შესრულებული როლისთვის. კრისტენსენმა განასახიერა ბეტი ბომონტეინი ABC- ს ხანმოკლე კრიმინალურ დრამატული სერიალში, ბოროტი ქალაქი.
ადრეული ცხოვრება
კრისტენსენი დაიბადა 1982 წლის 19 აგვისტოს, სიეტლში, ვაშინგტონში, არის მშენებლობის მენეჯერის კეითის და დაზღვევის თანამშრომლის და ადამიანური რესურსების აღმასრულებელი სტივენ კრისტენსენის ქალიშვილი. მას ჰყავს უფროსი ნახევარ ძმა, ნიკი და ორი უმცროსი ტყუპი ძმა, დეინი (რომელიც 2005 წელს გამოჩნდა ფილმში "აღშფოთების თავზე" ) და ბრანდო. მას აქვს ისლანდიური,  შვედური, დანიური, ნორვეგიული, უელსური და ირლანდიური წარმოშობა.
კრისტენსენი სიეტლში ცხოვრობდა ოთხ წლამდე, შემდეგ მისი ოჯახი საცხოვრებლად გადავიდა ქალაქ ლოს-ანჯელესში, კალიფორნიაში. მან დაიწყო ტელევიზიაში მოღვაწეობა მაკდონალდსის და ვოლვოს რეკლამებში გამოჩენით. კრისტენსენი არის საენტიტოლოგიის ეკლესიის წევრი. მშობლებმა გადაწყვიტეს რომ ერიკას სკოლის მაგივრად, სახლში უნდა ესწავლა.
1997–2006: დასაწყისი
კრისტენსენმა თავისი პროფესიული კარიერა დაიწყო კომედიურ ფილმში Leave it to Beaver-ში, სადაც ჰქონდა მეორეხარისხოვანი როლი, შემდეგ გამოჩნდა დრამატულ სერიალში Nothing Sacred-ის ერთ ეპიზოდში ორივე ეთერში გამოვიდა 1997 წელს. მან გასულ საუკუნის 90-იანი წლების ბოლოს სხვა უამრავ სატელევიზიო სერიალში მიიღო მონაწილეობა, მათ შორის არის: ფრეზიერი, პრაქტიკა, 3rd Rock from the Sun და ანგელოზი შეეხო. მან ასევე ითამაშა დისნეის არხის ორიგინალ ფილმში Can of Worms-ში, 1999 წელს. 1999 წელს მან ითამაშა როგორც აბიგალი ვინტროფი მოკლევადიან CBS-ს სიტკომში მადლობა. იმავე წელს, იგი მონაწილეობდა მაიკლ ჯექსონის მუსიკალურ ვიდეოში მისი სიმღერისთვის ბავშვობა, სადაც ასევე გადაიღეს მსახიობი ჯენა მალოუნი.
2000 წელს კოკაინის მომხმარებლის, კეროლაინ ვეიკფილდის როლი ითამაშა სტივენ სოდერბერგის კრიმინალურ დრამაში, ვაჭრობა (2000), აღნიშნული როლისთვის მან მიიღო რამდენიმე ჯილდო. ასევე 2000 წელს, კრისტენი გამოჩნდა რამდენიმე სერიალის ერთ ეპიზოდში, მათ შორისაა: ამერიკული სატელევიზიო სერიალი შენი ცხოვრების დრო, კინო ვარსკვლავები, FreakyLinks და პრეტენდენტი. 2001 წელს მან განმეორებითი როლი შეასრულა სიტკომში ჯინა დევისის შოუ. იგი ასევე გამოჩნდა Fox-ის სიტკომში, 70-იანი წლების შუ, სადაც ასევე თამაშობდა ფილმი "ვაჭრობის  კიდევ ერთი მსახიობი, ტოფერ გრეისი. იგი People-მა 2001 წლის გამორჩეულ ვარსკვლავად. შემდეგ წელს კრისტენსენმა ითამაშა სამ მხატვრულ ფილმში: თინეიჯერული ტრილერი სვიმფანი, კრიმინალური დრამა სახლის ოთახი, და კომედია დები ბანგერსები''.
2003 წელს კრისტენსენმა ითამაშა MTV- ს სატელევიზიო ფილმში ქარიშხლიანი უღელტეხილი, აღნიშნული ტელეფილმი ადაპტირებულია ემილი ბრონტეს ამავე სახელწოდების რომანის მიხედვით. მან ასევე ჩაწერა მრავალი სიმღერა ფილმის საუნდტრეკისთვის. 2004 წელს მან ითამაშა თინეიჯერულ ფილმში "სრულყოფილი ქულა" და საშინელებათა ფილმში ტყვია. 2005 წელს კრისტენსენმა ჯონ სტივენსთან ერთად ჩაწერა მისი დებიუტური ალბომი, "მოდით გვიყვარდეს". 2005 წელს, კრისტენსენმა მიიღო მონაწილეობა ფილმებში „აღშფოთების თავდაყირა“, სადაც გამოჩნდა ენდი ვოლფმაიერის როლში, მასთან ერთად მონაწილეობა მიიღეს კევინ კოსტნერისისმა და ჯოან ალენმა; და ფრენის გეგმა-ში ითამაშა ფიონას როლით, ფილმში ასევე გადაიღეს ცნობილი ამერიკელი მსახიობი ჯოდი ფოსტერი. შემდეგ წელს მან ითამაშა სერიალში ექვსი ხარისხი, რომლის დებიუტი შედგა ABC-ზე, 2006 წლის 21 სექტემბერს. დაბალი რეიტინგის გამო სერიალი გაუქმდა ერთი სეზონის დასრულებულის შემდეგ.
პირადი ცხოვრება
2014 წლის ნოემბერში კრისტენსენი დაინიშნა ველოსიპედისტ კოლ მანეზე. ისინი დაქორწინდნენ 2015 წლის 5 სექტემბერს, პალმ სპრინგსში, კალიფორნიაში, და ცხოვრობენ ლოს-ფელიზში, ლოს-ანჯელესში. წყვილს ჰყავს ორი ქალიშვილი, პირველი დაიბადა 2016 წლის ივნისში, ხოლო მეორე დაიბადა 2018 წლის აგვისტოში.
კრისტენსენი არის საინენტოლოგი და არაერთხელ დაუცვია ორგანიზაცია.
სქოლიო
კატეგორია:ირლანდიელი ამერიკელები კატეგორია:ვალიელ-ამერიკელები კატეგორია:ნორვეგიელი ამერიკელები კატეგორია:ამერიკელი ტელემსახიობი ქალები კატეგორია:ამერიკელი ქალი კინომსახიობები კატეგორია:XXI საუკუნის ამერიკელი ქალი მსახიობები კატეგორია:XX საუკუნის ამერიკელი ქალი მსახიობები კატეგორია:დაბადებული 1982
დავითიანნი
დავითიანნი — ახალგაზრდული მოძრაობა საქართველოში, რომელიც 2007 წელს, დავითობის დღესასწაულზე, სრულიად საქართველოს კათოლიკოს პატრიარქის, მცხეთა-თბილისის მთავარეპისკოპოსის და ბიჭვინთისა და ცხუმ-აფხაზეთის მიტროპოლიტის ილია II-ის ლოცვა-კურთხევით შეიქმნა.
სახელი „დავითიანნი“ დაკავშირებულია ორი მეფის — დავით აღმაშენებლისა და დავით მეფსალმუნის სახელთან. დავითიანნმა ამ მეფეების სახელზე ხატი შექმნა, სადაც ერთადაა გამოსახული მეფე დავით აღმაშენებელი და ფსალმუნთა მთქმელი მეფე დავითი.
დავითიანნის საქმიანობის ძირითადი მიზანი მომავალ თაობაში ცხოვრების ჯანსაღი წესის დამკვიდრების ხელშეწყობა და საგანმანათლებლო მიმართულებით მუშაობაა, რომელიც ადამიანის ფსიქო-სოციალური ფაქტორებიდან გამომდინარე ბევრი მიმართულებით ყურადღების გამახვილებას ითვალისწინებს. აღნიშნული გამოიხატება — ახალგაზრდებში სხვადასხვა ღონისძიებებისა და აქტივობების საშუალებით ეროვნული, სულიერი, ინტელექტუალური, კულტურული, ფასეულობების განვითარებასა და პოპულარიზაციაში.
დავითიანნის საქმიანობა მოიცავს პირველადი პრევენციული და არაპრევენციული პროგრამების ქმედითი ღონისძიებების განხორციელებას, როგორიცაა: სპორტული ტურნირები, ლიტერატურული მარათონები, ხელნაკეთობათა გამოფენა-კონკურსები, არტ-ფესტივალები, სამეცნიერო კონფერენციები, შეხვედრები საზოგადო მოღვაწეებთან, საქველმოქმედო აქციები, ფართომასშტაბიასნი მსვლელობები, საეკლესიო დღესასწაულების აღნიშვნა, შემეცნებით-გასართობი ექსკურსიები. დავითიანნი უკვე აქტიურად მუშაობს მსჯავრდებულებთან და პრობაციონერებთან, მათი ფსიქო-სოციალური რეაბილიტაციის საკითხზე. საგანმანათლებლო მიმართულება მოიცავს ლექციების კურს და სემინარებს სხვადასხვა მიმართულებით მათ შორის ნარკომანიასა და შიდსზე.
ისტორია
მინიატიურა|დავითიანნის მფარველი წმინდანები ახალგაზრდული მოძრაობა დავითიანნი სრულიად საქართველოს კათოლიკოს-პატრიარქის, ილია II-ის ლოცვა-კურთხევით 2007 წელს, დავითობის დღესასწაულზე, ახალგაზრდული ცენტრის – “ძლევაის” ბაზაზე შეიქმნა. თვითონ სახელი “დავითიანნი” დაკავშირებულია ორი უდიდესი მეფის მეფე დავით აღმაშენებლისა და დავით მეფსალმუნის სახელთან. დავითიანნმა ორგანიზაციის მფარველი დიდი მეფეების სახელზე უნიკალური ხატი შექმნა, სადაც ერთადაა გამოსახული მეფე დავით აღმაშენებელი და ფსალმუნთა მთქმელი მეფე დავითი. პირველი დონორები გახდნენ სრულიად საქართველოს კათოლიკოს-პატრიარქის საერთაშორისო საქველმოქმედო ფონდი და IOCC – საერთაშორისო მართლმადიდებლური ქრისტიანული მოწყალების ორგანიზაცია. დროთა განმავლობაში საქმიანობის მასშტაბებიდან გამომდინარე, დონორებისა და პარტნიორების რიცხვი მნიშვნელოვნად გაიზარდა. დავითიანნის საქმიანობის ძირითადი მიზანი ახალგაზრდებში ცხოვრების ჯანსაღი წესის პრინციპების დამკვირდებაა.
საქმიანობა
საქართველოს საპატრიარქოსთან არსებული ახალგაზრდული მოძრაობა დავითიანნი სრულიად საქართველოს კათოლიკოს-პატრიარქის ილია II-ის ლოცვა-კურთხევით 2007 წლიდან სხვადასხვა პროექტის ფარგლებში, აქტიურად თანამშრომლობს საქართველოში მცხოვრებ ახალგაზრდებთან.
ორგანიზაციის ინტერესის სფერო ახალგაზრდული მიმართულებით საქმიანობაა. აღნიშნული გამოიხატება – საქართველოში მცხოვრებ ახალგაზრდებში სხვადასხვა ღონისძიებებისა და აქტივობების საშუალებით ეროვნული, სულიერი, ინტელექტუალური, კულტურული, ფასეულობების განვითარებასა და პოპულარიზაციაში.
დავითიანნის საქმიანობის ძირითადი მიმართულებებია: საერო და საეკლესიო დღესასწაულების აღნიშვნა პოპულარიზაცია; ინტელექტუალური და შემეცმებითი პროექტებისა და კონკურსების ორგანიზება; ახალგაზრდული აზრის კვლევა; საზოგადო მოღვაწეებთან ახალგაზრდების შეხვედრების მოწყობა; სპორტული ტურნირებისა და აქტივობების გამართვა;
ახალგაზრდულ საქმეთა განყოფილება
მინიატიურა დავითიანნის ახალგაზრდულ საქმეთა განყოფილების მიზნებია:
ახალგაზრდულ საქმეთა განყოფილება მოიცავს სხვადასხვა მიზნის გარშემო გაერთიანებულ რამდენიმე ჯგუფს:
სამეცნიერო საინფორმაციო სააგენტო „დოქტრინა“
დავითიანნთან არსებული ახალგაზრდა ანალიტიკოსთა და მეცნიერთა დარბაზი „დოქტრინას“ მისიაა პროგრესული სამეცნიერო სადისკუსიო კულტურის პოპულარიზაცია და ახალგაზრდების ჩართვა ინტელექტუალური თაობის ფორმირების პროცესში.
დოქტრინას მიზნებია:
ლიტერატურული კლუბი „დალკი“
მინიატიურა|„დალკის“ ლოგო დავითიანნთან არსებული ლიტერატურული კლუბი- „დალკი“ დაარსდა 2011 წლის 14 აპრილს,სრულიად საქართველოს კათოლიკოს პატრიარქ ილია-II-ის კურთხევით. „დალკში“ გაერთიანებულნი იყვნენ დავითიანნის მიერ ჩატარებული სხვადასხვა ლიტერატურული კონკურსების გამარჯვებულები, დამწყები პოეტები და მწერლები. მათი პირველი საღამო-პრეზენტაცია გაიმართა პატრიაქთან,სადაც კლუბის წევრებმა პატრიარქს გააცნეს საკუთარი შემოქმედება. მოგვიანებით, ლიტერატურულ კაფე „ქარავანში“ გაიმართა „დალკის“ პრეზენტაცია და პოეტური პერფორმანსი ეგიდით I(აი) თაობა, რითიც დალკელებმა საზოგადოებას გააცნეს საკუთარი შემოქმედება და საკუთარი თავი. მოგვიანებით „დალკის“ შემადგენლობა გაიზარდა და ამ ეტაპისთვის მისი წევრების რაოდენოდა 14 ადამიანს შეადგენს. „დალკი“ ეწევა სხვადასხვა სახის საქმიანობას. კლუბის წევრები ეცნობიან და განიხილავენ ერთმანეთის ნაწარმოებებს, ჯანსაღი კრიტიკის პირობებში ხდება ლიტერატურული ხარისხის ზრდა. ასევე იმართება წიგნის განხილვები, რაც ხელს უწყობს ახალაზრდობის ლიტერატურით დაინტერესებას. „დალკის“ მიზანიც ესაა-საზოგადოების მაქსიმალურად დაინტერესება ლიტერატურით. დღეისათვის ლიტერატურული კლუბი აღზევების ფაზაშია. „დალკის“ დევიზია: „ლიტერატურა მოდის თქვენთან !“ მინიატიურა|კინოკლუბი „მზესუმზირა“
კინოკლუბი „მზესუმზირა“
ახალგაზრდული მოძრაობა დავითიანნის კინოკლუბი "მზესუმზირა" ახალგაზრდებს სთავაზობს სხვადასხვა ჟანრის ფილმებს ყოველ კვირას, სპეციალურად მოწყობილ კინოდარბაზში. 4 ყოველი ფილმის ჩვენებაზე არის სტუმარი, რომელთან ერთადაც განიხილავენ ფილმის შინაარსსა და მის კავშირს საზოგადოებისთვის აქტუალურ თემებთან.
რაგბის კლუბი
მინიატიურა|რაგბის კლუბი გუნდი შეიქმნა 2012 წლის გაზაფხულზე სარაგბო კლუბ “უნივერსიტეტის“ ბაზაზე. 2012 წლის აგვისტოში “დავითიანნს” შემოუერთდა რაგბის კლუბი “ლომები”, “ბ” და “ა” ლიგის ასაკობრივი კატეგორიით (1995-1996-1997 წელს დაბადებულები), რის შედეგადაც გუნდის წვერთა რაოდენობა კიდევ გაიზარდა 70 მოთამაშით და ჯამში გუნდში უკვე ირიცხება 200-მდე მორაგბე.
„დავითის სადროშე“
მინიატიურა|„დავითიანნის“ სადროშე 2013 წლის 31 მარტს დავითიანნის სარაგბო კლუბის მოთამაშეების ბაზაზე დაარსდა „დავითის სადროშე,“ რომელიც მოქმედებს „ღმერთი, სამშობლო, ადამიანი“- ის (როგორც ამას ბრძანებს სრულიად საქართველოს კათალიკოს-პატრიარქი ილია II) მსახურების, ერთგულებისა და დაცვის პრინციპით. „დავითის სადროშეს“ პირველი ღონისძიების ფარგლებში სადროშეს წევრებმა მიიღეს მონაწილეობა საგურამოს წმ. გიორგის სახელობის ტაძრის გახსნის ცერემონიაში, გაეცნენ ზედაზენის მონასტრის ისტორიას, არქიტექტურას, წმ. იოანე ზედაზნელის ცხოვრებას და დაასუფთავეს ზედაზენის ნაკრძალი.
რესურსები ინტერნეტში
კატეგორია:საქართველოს საზოგადოებრივი ორგანიზაციები
გოლდენ-სტეიტ უორიორსი
გოლდენ სტეიტ უორიორსი (Golden State Warriors) — პროფესიონალური საკალათბურთო კლუბი, რომელიც აშშ-ის ნაციონალურ საკალათბურთო ასოციაციაში თამაშობს. უორიორსი არის წევრი წყნარი ოკეანის დივიზიონის, რომელიც დასავლეთ კონფერენციას ეკუთვნის. გუნდი დაარსდა 1946 წელს ფილადელიფიაში, პენსილვანია. იგი ამ დროს ფილადელფია უორიორსის სახელით გამოდიოდა. უორიორსი თავდაპირველად ასპარეზობდა ამერიკის საკალათბურთო ასოციაციაში, რომელიც მოიგო კიდეც 1947 წელს.
1962 წელს გუნდი გადავიდა სან ფრანცისკოს ყურის მიდამოებში, სადაც მან მიიღო სახელი სან ფრანცისკო უორიორსი. ამ სახელით გუნდი ასპარეზობდა 1971 წლამდე, სანამდე უორიოსი გადასახლდებოდა გოლდენ სტეიტში (კალიფორნიის შტატის მეტსახელი). 1972 წლიდან მოყოლებული გუნდი იწოდება როგორც გოლდენ სტეიტ უორიორსი. მისი სათამაშო არენა, ჩეიზ ცენტრი მდებარეობს სან-ფრანცისკოში, კალიფორნია.
უორიორსმა ასევე დაამყარა რეკორდი, რეგულარულ სეზონში ყველაზე მეტი მოგებული თამაშით. 2015-16 წლის NBA რეგულარულ სეზონში მათ მოიპოვეს 73 გამარჯვება და დამარცხდნენ 9-ჯერ, რითაც გააუმჯობესეს ჩიკაგო ბულზის 20 წლის წინანდელი რეკორდი.
შექმნა
100px|მინი|მარცხნივ|ფილადელფია უორიორსის ლოგო 1946-1962 ფილადელფია უორიორსი დაარსდა 1946 წელს და დაიწყო თამაში ამერიკის საკალათბურთო ასოციაციაში. მისი მფლობელი იყო პიტერ ტაირელი, რომელსაც ასევე ეკუთვნოდა ამერიკის ჰოკეის ლიგის წევრი გუნდი ფილადელფია როკეტსი. ტაირელმა დაიქირავა ედი გოტლები, დიდი გამოცდილების მქონე კალათბურთის პრომოუტერი ფილადელფიის მხარეში, და იგი დანიშნა გუნდის მთავარ მწვრთნელად, ასევე გენერალურ მენეჯერად. მან გუნდს ამავე ქალაქის, ადრინდელი, პროფესიონალური კალათბურთის გუნდის სახელი უწოდა.
1946-1962: ფილადელფია უორიორსი
უორიორსმა ასევე მოიგო 1955-56 წლის ჩემპიონატი ფორტ-უეინ პისტონსის დამარცხებით (4 მოგება - 1 წაგება). ამ დროს უორიორსში თამაშობდნენ ისეთი ვარსკვლავები როგორებიც იყვნენ პოლ არიზინი, ტომ გოლა, და ნეილ ჯონსტონი. 1959 წელს გუნდმა კონტრაქტი გააფორმა უილტ ჩემბერლენთან. იგი ექვსჯერ იყო ლიდერი გუნდისა თავის შედეგიანობით. მან სწრაფად დაამხო NBA-ს რეკორდები და სამუდამოდ შეცვალა კალათბურთის თამაშის სტილი. 1962 წლის 2 მარტს, უორიორსის საშინაო თამაშში ნიუ-იორკ ნიქსის წინააღმდეგ, რომელიც იმართებოდა ნეუტრალ კორტზე ჰერშეიში, პენსილვანია, ჩემბერლენმა პირად ანგარიშზე მიიწერა 100 ქულა. NBA-ს ეს რეკორდი დღემდე ხელშეუხებელია.
1962–1971: სან ფრანცისკო უორიორსი
1962 წელს ფრანკლინ მიულმა შეიძინა გუნდის სამფლობელო წილი და გადაიყვანა სან ფრანცისკოში, სადაც ისინი სან ფრანცისკო უორიორსის სახელით გამოდიოდნენ. მათ საშინაო არენას ძირითადად დალი სიტიში მდებარე ქოუ პალასი წარმოადგენდა 1962-1964 წლებში, ხოლო შემდეგ, 1964-66 წლებში - სან ფრანცისკოს სამოქალაქო აუდიტორია. გუნდი ასევე ატარებდა საშინაო თამაშებს ახლო ქალაქებში, ოუკლენდსა და სან ხოსეში.
1963-64 წლის სეზონის წინ უორიორსმა შეიძინა იმ დროის ერთ-ერთი დიდი მოთამაშე ნეით თურმონდი, ჩემბერლენთან ერთად სათამაშოდ. უორიორსმა ამ სეზონში მოიგო დასავლეთ დივიზიონი, მაგრამ დამარცხდა ბოსტონ სელტიკსთან ფინალში (4 წაგება - 1 მოგება). 1964-65 წლის სეზონში უორიორსმა ფილადელფია სიქსერსში გაუშვა ჩემბერლენი, მათგან კი კონი დირკინგი, ლი შაფერი, პოლ ნეუმანი და 150 000 $ მიიღო. ამის შემდეგ მათ ამ სეზონში მხოლოდ 17 თამაში მოიგეს. 1965 წელს უორიორსმა შეიძინა რიკ ბარი, რომელიც გახდა 1966 წელს NBA-ს წლის ახალბედა. ამის შემდეგ იგი გახდა გუნდის ლიდერი. მან 1966-67 წლის სეზონში გუნდი მიიყვანა კიდეც NBA ფინალებამდე, მაგრამ უორიორსი დამარცხდა ჩემბერლენის ახალ გუნდთან, ფილადელფია სიქსერსთან.
ბარი აღაშფოთა იმ ფაქტმა რომ მას არ გადაუხადეს ბონუსი თავისი თამაშისთვის. მან 1967-68 წლის სეზონში დატოვა სან-ფრანცისკო და ხელშეკრულება გააფორმა ოუკლენდ ოაკსთან, ამერიკის საკალათბურთო ასოციაციის გუნდთან. 4 სეზონის შემდეგ, 1972 წელს, რიკ ბარი მაინც დაუბრუნდა უორიორსს. ბარის არყოფნის პერიოდში გუნდმა ვერ მოიგო ვერანაირი ტიტული. ამ პერიოდში უორიორსის ლიდერები იყვნენ თურმონდი, ჯეფ მულინსი და რუდი ლა რუსო. 1966 წელს ოუკლენდ კოლიზეუმ არენის გახსნის შემდეგ უორიორსმა ძირითადად საშინაო თამაშების ჩატარება აქ დაიწყო. 1970-71 წელს გუნდმა დაასრულა მოღვაწეობა სან ფრანცისკო უორიორსის სახელით.
1971-1978
125px|მინი|მარჯვნივ|უორიორსის საჩემპიონო ბანერი 1974-75 1971-72 წლის სეზონის წინ გუნდმა მიიღო ახალი სახელი, გოლდენ სტეიტ უორიორსი. გუნდმა ამ სეზონში თითქმის ყველა თამაში ოუკლენდში ჩაატარა, რამდენიმე - სან დიეგოში, მაგრამ აღარცერთი - სან ფრანცისკოში. 1972 წელს ოუკლენდ არენა გახდა გუნდის ერთადერთი საშინაო არენა.
1971 წლიდან 1977 წლამდე, გარდა 1974 წლისა, გუნდი ყოველ წელს გადიოდა პლეიოფში და 1974-75 წელს მოიგო კიდეც NBA ჩემპიონატი. როგორც ბევრი მიიჩნევს ეს იყო ყველაზე დიდი სენსაცია NBA-ის ისტორიაში. უორიორსმა არა მხოლოდ დაამარცხა იმდროინდელი გრანდი ვაშინგტონ ბულეტსი, არამედ გაანადგურა კიდეც ისინი, მხოლოდ 4 მატჩში. ამ პერიოდში გუნდის მწვრთნელი ალ ატლესი იყო, ხოლო ძირითადი ლიდერები რიკ ბარი, რომელიც გახდა კიდეც ამავე სეზონის ფინალების MVP, ჯამალ ვილკსი და ფილ სმიტი.
1978-1987
ისეთი მოთამაშეების დაკარგვამ როგორებიც ბარი, ვილკსი და თურმონდი იყვნენ, უორიორსი იძულებული გახადა ებრძოლა, რომ დარჩენილიყო კონკურენტუნარიან გუნდად 1978-1987 წლებში.
სქოლიო
კატეგორია:ნაციონალური საკალათბურთო ასოციაციის კლუბები კატეგორია:აშშ-ის საკალათბურთო კლუბები
კენიის მდინარეების სია
კენიის მდინარეების სია – აქ წარმოდგენილია კენიის მდინარეების სია:
რესურსები ინტერნეტში
*
1487
თარიღი უცნობია
*
ოზურგეთის დრამატული თეატრი
ოზურგეთის დრამატული თეატრი — სახელმწიფო დრამატული თეატრი ოზურგეთში, რომელიც ატარებს ალექსანდრე წუწუნავას სახელს.
სცენისმოყვარულთა წარმოდგენები
პირველი სასცენო წარმოდგენა ოზურგეთში საქველმოქმედო მიზნით გაიმართა 1868 წლის 20 მარტს. 1888 წელს ნინო ქიქოძის თაოსნობით დაიდგა „ხანუმა“ 1894 წელს ქალთა სკოლის შენობაში სცენისმოყვარულთა ჯგუფმა დადგა კომედია „ბაიყუში“. სასცენო წარმოადგენები იმართებოდა დროგამოშვებით და საქველმოქმედო მიზნით, ადგილობრივი სკოლების ან ბიბლიოთეკის დასახმარებლად. იდგმებოდა გიორგი ერისთავისა და ავქსენტი ცაგარელის პიესები. დადგმებში მონაწილეობდნენ უმეტესად მასწავლებლები ნ. ანთაძე, ა. ჭიჭინაძე, მ. ლომთათიძე, ა. ბებურიშვილი, ნ. ჯაყელი, ო. ხურციძე დ. ჩიგოგიძე, სამსონ ხურციძე და სხვები.
1893 წელს ოზურგეთში ჩავიდა ამერიკული ცირკი, რომელსაც ხელმძღვანელობდნენ მანია გორდფუა და იულია კუკი. ცირკი ქალაქში ერთ წელიწადს დარჩა. ახალგაზრდობა ძლიერ გაიტაცა სანახაობამ. ცირკით მოხიბლულმა ალექსანდრე წუწუნავამ, სამსონ ხურციძემ, ვასო ურუშაძემ გადაწყვიტეს არტისტები გამხდარიყვნენ. 1895 წელს ქალაქს ეწვივნენ მსახიობები ვასო აბაშიძე, ეფემია მესხი, ნატო გაბუნია და სხვანი. იმავე წელს შეიქმნა სცენისმოყვარულთა წრე, რომელსაც სათავეში ჩაუდგა ალექსანდრე წუწუნავა. დასში შედიოდნენ: ვ. ურუშაძე. მ. მდივანი, ლ. მირიანაშვილი, ს. ხურციძე, თ. გოგიტიძე და სხვები. დასი წარმოდგენებს მართავდა არა მარტო ოზურგეთში, არამედ სოფლებშიც. 1900-იანი წლებიდან დასის შემადგენლობა გაიზარდა. დასმა ქალაქში იქირავა თუმანიშვილის სახლის პირველი სართული, თუმცა სახლი 1901 წელს დაიწვა და წარმოდგენები ქალაქის როტონდაში გადაიტანეს. 1902 წლიდან დასი ისე გაძლიერდა, რომ გასტროლებსაც მართავდა სხვა ქალაქებში. თუმცა 1903 წელს როტონდის შენობაც გადაიწვა. წამყვანმა მსახიობებმა დასი მიატოვეს და ქუთაისში გადაბარგდნენ. 1904-05 წლებში წარმოდგენები იმართებოდა ალექსანდრე ჟორჟოლიანის სახლში. დასის წევრები იყვნენ ძმები ჟორჟოლიანები, ცეცილია წუწუნავა და სხვები. 1905 წელს რევოლუციის ჩახშობის შემდეგ დასის საქმიანობა შეწყდა.
დრამატული საზოგადოების დაარსება
1908 წელს ოზურგეთში დაფუძნდა დრამატული საზოგადოება. სპექტაკლები იდგმებოდა სკოლებში, კერძო სახლებში, ქალაქის ბაღის როტონდაში. 1910-იანი წლების დასაწყისში თეატრის დასი სამოყვარული იყო, მაგრამ მასთან თანამშრომლობდნენ პროფესიონალებიც. დასის ხელმძღვანელები იყვნენ ნიკოლოზ დოლიძე, სამსონ ხურციძე და აკაკი ღლონტი. ზაფხულობით მათ დახმარებას უწევდნენ ალექსანდრე წუწუნავა და ალექსანდრე ჟორჟოლიანი. 1912-1913 წლებში სამსონ ხურციძემ გარს ახალგაზრდები შემოიკრიბა და თეატრალური დასის აღორძინება დაიწყო. 1913-1914 წლებში იუბილე გაუმართეს ლადო მესხიშვილს. წარმოდგენილი იქნა ვალერიან გუნიას „და-ძმა“. 1914 წელს იუბილე გადაუხადეს ნინო ჩხეიძეს. წარმოადგინეს „მედეა“. მოეწყო შალვა დადიანის საბენეფისო საღამო, რომელშიც მონაწილეობა მიიღეს შალვა დადიანმა და ელისო ანდრონიკაშვილმა. დაიდგა პიესა „ათას ერთი ღამე“.
1914 წელს გერმანე გოგიტიძის თაოსნობით აშენდა ერთსართულიანი შენობა თეატრისთვის. მშენებლობა დააფინანსა კონსტანტინე საბახტარაშვილმა. დარბაზი იტევდა 300-მდე მაყურებელს. შენობა 1 ივნისს საზეიმოდ გაიხსნა. წარმოადგინეს ა. სუხოვო-კობილინის „კრეჩინსკის ქორწინება“ ლადო მესხიშვილის მონაწილეობით.
წუწუნავამ თეატრში ასევე დადგა „დღენი ჩვენი ცხოვრებისა“, ხოლო მიხეილ ჭიაურელმა დადგა შიუკაშვილის „სულელი“, რომელშიც მთავარ როლს თავად ასრულებდა. 1914 წელს ჟურნალ „თეატრ და ცხოვრებას“ მეცხრე ნომერში გამოქვეყნდა შალვა დადიანის მიერ შედგენილი ქართველ სცენის მსახიობთა სია, რომელშიც ოზურგეთიდან ჩაწერილები იყვნენ ალექსანდრე წუწუნავა, ე. წუწუნავა, ვ. ურუშაძე, ზ. ურუშაძე, ს. ხურციძე, ა. ჯაყელი, ა. ქიქოძე, ნ. მამულაიშვილი და სხვები. 1916 წლის ზაფხულში ქალაქს ეწვია ალექსანდრე წუწუნავა. 1915-1917 წლებში ოზურგეთში სისტემატურად დადიოდა ბათუმის დრამატული დასი ვალერიან შალიკაშვილის ხელმძღვანელობით და დგამდა სპექტაკლებს. 1920 წელს სცენისმოყვარულებს ხელმძღვანელობდა სოსო ჟივიძე. წრეში შედიოდნენ: ე. აბაზაძე, დ. აბდუშელი, ბ. შავიშვილი, ა. ღლონტი, ბ. წულაძე, სიკო დოლიძე (შემდგომში კინორეჟისორი) და სხვები. 1917-21 წლებში თეატრს „თავისუფლება“ ერქვა.
სახელმწიფო თეატრი
1921 წელს, საქართველოში საბჭოთა ხელისუფლების დამყარების შემდეგ, სექტემბერში, თეატრს ეწოდა საქართველოს კპ გურიის კომიტეტთან არსებული კომუნისტური დრამატული წრე, ხოლო იმავე წლის დეკემბერში კი ოზურგეთის სახალხო რევოლუციური დრამატული დასი. იმავე წელს იგი სახელმწიფო თეატრად გამოცხადდა. თეატრის ხელმძღვანელი გახდა სოსო ჟივიძე, მოგვიანებით კი ვიქტორ ნინიძე. 1922 წლიდან თეატრის წამყვანი მსახიობი გახდა ევტროფი თალაკვაძე. 1926 წელს ჩამოყალიბდა სატირის თეატრი „ლურჯხალათიანები“, წრის ხელმძღვანელი ლეონიდე გოგიტიძე იყო. 1927-28 ლების სეზონს სატირის თეატრის სეზონი ერქვა. 1929 წელს დაშალეს თეატრის შენობა და თეატრი გადავიდა მის ამჟაიმდელ ადგილსამყოფელზე აგებულ დროებით შენობაში, რომელშიც 1938 წლამდე იმყოფებოდა.
1934 წლიდან ქალაქის სახელის ცვლილების გამო სახელი ეცვალა თეატრსაც, ის გახდა მახარაძის მუშათა თეატრი. 1936-37 წლების სეზონზე თეატრმა დადგა ნინო ნაკაშიძის „ვინ არის დამნაშავე“. სალიხეს როლის შესასრულებლად მოიწვიეს ცეცილია წუწუნავა. თეატრის ხელმძღვანელები 1930-იან წლებში იყვნენ გიორგი კერესელიძე, დიმიტრი სიმვულიდი. 1938 წელს თეატრი გადავიდა ახალ შენობაში. იქ პირველ სპექტაკლად წარმოდგენილ იქნა გედევანიშვილის „მსხვერპლი“ (რეჟ. გიორგი როსება).
დიდ სამამულო ომამდე თეატრის დასში ირიცხებოდნენ ლ. სიხარულიძე, შ. თალაკვაძე, ს. თალაკვაძე, ე. ხურციძე, ა. ანდღულაძე, დ. დუმბაძე და სხვ. იდგმებოდა პიესები „გმირთა თაობა“, „ყვარყვარე თუთაბერი“, „კოლმეურნის ქორინება“, „ბრმა მუსიკოსები“ და სხვ. ომის დროს თეატრს უძღვებოდა მსახიობი გიორგი როსება. ომის შემდეგ თეატრის ხელმძღვანელი იყო სერგო ახალაძე.
თეატრის ისტორიაში წარმატებული იყო 1958 და 1964 წლები, როდესაც დასი გასტროლებზე იმყოფებოდა თბილისში. 1958 წელს თეატრის კოლექტივმა თბილისში, მარჯანიშვილის თეატრის სცენაზე წარადგინა „დაჭრილი არწივი“, ხოლო 1964 წელს ნოდარ დუმბაძის „მე ვხედავ მზეს“. 1968 წელს თეტრმა გადაიხადა არსებობის 100 წლის იუბილე., მას მიენიჭა ალექსანდრე წუწუნავას სახელი. ამავე წელს თეატრმა მიიღო საქართველოს სსრ უმაღლესი საბჭოს პრეზიდიუმის საპატიო სიგელი. თეატრის მსახიობს, ლამარა თურმანიძეს მიენიჭა საქართველოს სახალხო არტისტის წოდება.
1982-83 წლებში საუკეთესო დადგმა იყო ე. ნინოშვილის „ოქროს ნალი“ (რეჟ ვ. ჩიგოგიძე), რომელმაც თბილისში გამართულ I რესპუბლიკურ ფესტივალზე მაღალი შეფასება დაიმსახურა. 1983 წლის ოქტომბერში დაიდგა ა. ჩეხოვის „დათვი“ და „ხელის თხოვნა“. 1984 წლის 21-24 დეკემბერს თეატრს სტუმრობდა მოსკოვის სამხატვრო აკადემიური თეატრის კოლექტივი. 1986 წლის 5 მარტს თეატრში დაიდგა ა. ოსტროვსკის „უდანაშაულო დამნაშავე“, რომელიც მოსკოვის სამხატვრო თეატრის რეჟისორმა ვლადიმერ სალუკმა დადგა და მასში იმავე თეატრის მსახიობი, რსფსრ დამსახურებული არტისტი სვეტლანა კორკოშკო მონაწილეობდა. 1987 წლის 3 აპრილს თეატრი საგაასტროლოდ გაემართა ბაიკალ-ამურის მაგისტრალზე, 4-10 ივლისს კი თეატრის დასს გასტროლები ჰქონდა მოსკოვში, სადაც დადგა „უდანაშაულო დამნაშავე“ და „გამარჯობა, ხალხო!“. 1989 წლის იანვარში უნგრეთის სეგედის ნაციონალური თეატრის რეჟისორმა იანოშ შანდორმა მახარაძის თეატრში დადგა კომედია „დღეობა“, 1989 წლის ოქტომბერში კი თეატრი გასტროლებზე გაემგზავრა უნგრეთში. 1987 წლის ნოემბერში თეატრს ეწვია ოსტანკინოს გადამღები ჯგუფი, რომელმაც ჩაწერა „გამარჯობა, ხალხო!“ და 1988 წელს გაუშვა ეთერში. 1988 წელს პომპეზურად აღინიშნა თეატრის 120 წლის იუბილე, თეატრის გვერდით გაიხსნა ალექსანდრე წუწუნავას ძეგლი (ავტ.: ვ. მჟავანაძე, ჯ. მიმინოშვილი, აქ.: ვ. ბახტაძე). საქართველოს სსრ სახელმწიფო არტისტები გახდნენ რომან ლომინაძე, გაბრიელ მდინარაძე, საქართველოს სსრ დამსახურებული არტისტები გახდნენ ზაირა თოთიბაძე, ამირან ქადეიშვილი, ნუგზარ ბარამიძე, გივი ახმეტელი, ომარ ურუშაძე. საქართველოს სსრ ხელოვნების დამსახურებული მოღვაწე გახდა ვასილ ჩიგოგიძე. 1990 წლის 9-18 ნოემბერს დასი გასტროლებზე იყო გერმანიაში, შტუტგარტში.